# Алексей Маресиев

### от Уикипедия, свободната енциклопедия

Алексей Маресиев съветски летец
Роден: | 20 май 1916 Камишин, СССР
Починал: | 18 май 2001 Москва, СССР

Алексей Маресиев (на руски: Алексе́й Петро́вич Маре́сьев) е легендарен съветски летец по време на Втората световна война. Майор е от Съветската армия. Удостоен е със званието Герой на Съветския съюз. Прототип е на героя на Борис Полевой - Алексей Мересиев. Подвигът му е описан в книгата "Повест за истинския човек".

Алексей Маресиев постъпва в армията през 1937 г. През март 1942 г. самолета му е свален на територия, завзета от германските войски и в продължение на 18 денонощия пълзейки се е добрал до линията на фронта. Вследствие на това раняване са ампутирани и двата му крака. Много бързо, благодарение на силната си воля успява, да проходи, а през 1943 г. и отново да лети на изтребител и да участвува до победния край на войната. По време на войната сваля 11 вражески самолета, в това число - 7 след ампутацията. През август 1943 г. Маресиев е удостовен със званието Герой на Съветския съюз. През 1956 г. Маресиев защитава дисертация по история.

На 18 май 2001 г. в Театъра на Руската армия имало тържествена вечер по случай 85-годишнината на Маресиев, но буквално няколко минути преди началото на концерта той получил инфаркт. Тържествената вечер се състояла, но започнала с минута мълчание. Съболезнования на семейството му поднесъл президента Владимир Путин.

Алексей Петрович Маресиев е погребан в Москва в Новодевическото гробище.

## [редактиране] Външна препратка

- Историята на Алексей Маресиев

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B5%D0%B9_%D0%9C%D0%B0%D1%80%D0%B5%D1%81%D0%B8%D0%B5%D0%B2_1713.html“.

Категории: Военни летци | Руски офицери | Хора от Втората световна война

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Polski
- Русский